ວິທະຍາໄລພະລະສຶກສາ (ວພສ) ໄດ້ຈັດປະຖົມນິເທດການເຝິກຫັດວິຊາຊີບຄູພະລະສຶກສາ ສົກຮຽນ 2015-2016 ໃນວັນທີ 19 ມັງກອນ ຜ່ານມາ ທີ່ວິທະຍາໄລພະລະສຶກສາ ນະຄອນຫຼວງວຽງຈັນ ໂດຍໃຫ້ກຽດເຂົ້າຮ່ວມຂອງທ່ານ ຄໍາພັນ ອ່ອນພັນ ຮອງຫົວໜ້າກົມພະລະ ແລະ ສິລະປະສຶກສາ, ທ່ານ ເກດ ພັນລັກ ຮອງຫົວໜ້າກົມສ້າງຄູ ກະຊວງສຶກສາທິການ ແລະ ກິລາ, ທ່ານ ອິນຕອງ ເລີດສິນໄຊ ຜູ້ອຳນວຍການວິທະຍາໄລພະລະສຶກສາ, ມີຜູ້ຕາງໜ້າຈາກກົມມັດທະຍົມສຶກສາ ກະຊວງສຶກສາທິການ ແລະ ກິລາ, ຮອງຜູ້ອຳນວຍການ, ຫົວໜ້າຫ້ອງການວິຊາການ-ຮອງຫົວໜ້າຫ້ອງການວິຊາການ, ຫົວໜ້າໜ່ວຍງານພັກ ແລະ ອົງການຈັດຕັ້ງມະຫາຊົນ, ຫົວໜ້າໜ່ວຍງານຄຸ້ມຄອງຫໍພັກນັກສຶກສາ ພ້ອມດ້ວຍນັກສຶກສາຄູພະລະສຶກສາເຂົ້າຮ່ວມ.
ຄະນະບໍລິຫານງານຊາວໜຸ່ມ ກະຊວງສຶກສາທິການ ແລະ ກິລາ (ສສກ) ລະດົມທຶນຈາກ ສັງຄົມ ກໍ່ຄື ບັນດາພາກສ່ວນອົງການຈັດຕັ້ງທັງພາກລັດ ແລະ ເອກະຊົນ, ບໍລິສັດຫ້າງຮ້ານຕ່າງໆ ຄະຫຼອດຮອດບໍລິສັດຊຸກຍູ້ອຸປະກອນການຮຽນ-ການສອນ ແລະ ເຄື່ອງກິລາທີ່ໄດ້ຈາກການລະດົມດັ່ງກ່າວ ຈຳນວນຫຼາຍລາຍການໄປຊ່ວຍເຫຼືອແກ່ເມືອງວຽງທອງ ແຂວງບໍລິຄຳໄຊ ລວມມູນຄ່າ 10 ລ້ານກວ່າກີບ.
ກອງປະຊຸມໃຫຍ່ຜູ້ແທນທົ່ວປະເທດ ຄັ້ງທີ X ຂອງພັກປະຊາຊົນປະຕິວັດລາວ ໄດ້ໄຂຂຶ້ນຢ່າງເປັນທາງການ ໃນຕອນເຊົ້າຂອງວັນທີ 18 ມັງກອນ ຜ່ານມາທີ່ຫໍປະຊຸມແຫ່ງຊາດ ນະຄອນຫຼວງວຽງຈັນ ໂດຍການເປັນປະທານຂອງສະຫາຍ ບຸນຍັງ ວໍລະຈິດ ກໍາມະການກົມການເມືອງສູນກາງພັກ ຜູ້ປະຈໍາການ ຄະນະເລຂາທິການສູນກາງພັກ ຮອງປະທານປະເທດແຫ່ງ ສປປ ລາວ, ເປັນກຽດເຂົ້າຮ່ວມຂອງສະຫາຍ ຈູມມາລີ ໄຊຍະສອນ ກໍາມະການກົມການເມືອງສູນກາງພັກ ເລຂາທິການໃຫຍ່ ຄະນະບໍລິຫານງານສູນກາງພັກ ປະທານປະເທດແຫ່ງ ສປປ ລາວ, ພ້ອມດ້ວຍບັນດາສະຫາຍ ກົມການເມືອງ, ເລຂາທິການສູນກາງພັກ, ກໍາມະການສູນກາງພັກ, ຜູ້ອາວຸໂສ, ວິລະຊົນແຫ່ງຊາດ, ຕົວແທນຈາກອົງຄະນະພັກຂັ້ນຕ່າງໆ ລວມ 1.000 ກວ່າສະຫາຍ, ຜູ້ແທນສົມບູນ 684 ສະຫາຍ. ໃນນັ້ນ ທີ່ເປັນຕົວແທນສະມາຊິກພັກທັງໝົດ 250.000 ກວ່າສະຫາຍ.
ທ່ານນາງ ແສງເດືອນ ຫຼ້າຈັນທະບູນ ລັດຖະມົນຕີຊ່ວຍວ່າການ ກະຊວງສຶກສາທິການ ແລະ ກິລາ, ພ້ອມດ້ວຍບັນດາຫົວໜ້າຫ້ອງການ, ຫົວໜ້າກົມ, ຮອງກົມ, ຜູ້ຕາງໜ້າຈາກ 3 ອົງການຈັດຕັ້ງມະຫາຊົນ ແລະ ຄະນະ ໄດ້ຕ່າງໜ້າໃຫ້ການນຳແລະພະນັກງານ-ລັດຖະກອນ ກະຊວງສຶກ ສາທິການ ແລະ ກິລາ (ສ ສກ) ເຂົ້າອວຍພອນ ທ່ານ ພົຕີ ວິໄລ ຫຼ້າຄຳຟອງ ລັດຖະມົນຕີຊ່ວຍວ່າການ, ຫົວໜ້າກົມໃຫຍ່ການເມືອງກອງທັບ ກະຊວງປ້ອງກັນປະເທດ, ບັນດາກົມໃຫຍ່, ຫ້ອງການພ້ອມດ້ວຍຄະນະເມື່ອວັນທີ 15 ມັງກອນຜ່ານມາ ທີ່ ສະໂມສອນ ກະຊວງປ້ອງກັນປະເທດ (ປກທ) ເນື່ອງໃນໂອກາດວັນສ້າງຕັ້ງກອງທັບປະຊາຊົນລາວວັນທີ 20 ມັງກອນ.